text: [{"text_idx": "#000003", "text": "Seru\u0301tgj\u00f8rd russisk herna\u00f0arskip, \u00e6tla\u00f0 til fremja ella stu\u00f0la virksemi a\u0301 havbotninum virka\u00f0u i\u0301 \u00f8kinum nakar ma\u0301na\u00f0ir og eisini nakrar dagar frammanundan spreingingarnar av Nord Stream-gasslei\u00f0ingini i\u0301 fj\u00f8r."}, {"text_idx": "#000005", "text": "Sendingin hevur fingi\u00f0 hendur a\u0301 pro\u0301gvum, sum vi\u0301sa, at minst tvey skip h\u00f8vdu heilt sja\u0301ldsama framfer\u00f0 ju\u0301st a\u0301 sta\u00f0num i\u0301 ein landny\u00f0ring u\u0301r Bornholm, har nakrar spreingingar hendu umlei\u00f0 26. september i\u0301 fj\u00f8r."}, {"text_idx": "#000006", "text": "I\u0301 sendingini ver\u00f0ur f\u00f8rt fram, at pro\u0301gv eru ikki fyri, at ta\u00f0 vo\u0301ru russar, i\u00f0 l\u00f8gdu spreingil\u00f8\u00f0ingarnar, men ta\u00f0 er pro\u0301gv fyri, at skip, i\u00f0 eru f\u00f8r fyri at fremja sli\u0301kan yvirgang virka\u00f0u i\u0301 \u00f8kinum \u2013 naka\u00f0, i\u00f0 er o\u0301vanligt fyri hesi skip \u2013 og eisini at tey fer\u00f0a\u00f0ust sum um tey h\u00f8vdu serligar uppga\u0301vur at fremja ju\u0301st har. Skipini bru\u0301ktu ikki radiosamband og h\u00f8vdu eisini sl\u00f8kt fyri to\u0301lunum, i\u00f0 vi\u0301sa hvar tey eru. Ta\u00f0 var ty\u0301\u00f0uligt, at tey ikki \u00e6tla\u00f0u at ver\u00f0a uppdaga\u00f0."}, {"text_idx": "#000007", "text": "Tri\u00f0ji partur, sum kallast \u201cKampen om sandheden\u201d sny\u0301r seg annars i\u0301 sto\u0301ran mun um russiska propaganda og falsti\u0301\u00f0indi, sum fer fram i\u0301 Vesturevropa. Samb\u00e6rt sendingini er ney\u00f0ugt at ni\u00f0urbro\u0301ta vesturevropeisku fo\u0301lkar\u00e6\u00f0ini fyri at russiska herna\u00f0ar\u00e6tlanin i\u0301 Ukraina skal eydnast."}, {"text_idx": "#000008", "text": "\u201cSkyggekrigen: Kampen om sandheden\u201d s\u00e6st her "}, {"text_idx": "#000009", "text": "Russiska stjo\u0301rnin hevur i\u0301 dag vi\u0301st aftur avdu\u0301kingarnar hja\u0301 skandinavisku sjo\u0301nvarpsst\u00f8\u00f0unum, og sigur, at talan er um eina villlei\u00f0ingarkampanju."}, {"text_idx": "#000010", "text": "Russiska uttanri\u0301kisra\u0301\u00f0i\u00f0 skrivar a\u0301 Twitter, at ny\u0301ggju upply\u0301singarnir um Nord Stream bert hava til endama\u0301ls at fjala yvir, hv\u00f8r veruliga sto\u0301\u00f0 fyri yvirganginum."}]